Hu-faq-dial

Hogyan tudok felhívni egy másik videokonferencia berendezést?
Videokonferencia eszközök legegyszerűbben IP cím alapján hívhatóak, azonban az IP címek változhatnak, nehéz megjegyezni őket és megadásuk viszonylag nehézkes a videokonferencia eszközök távirányítójával.

A felsőoktatási-kutatási közösségen belüli videokonferencia eszközöket hívószám alapján javasuljuk felhívni. A használt hívószámok szerkezetükben nagyon hasonlítanak a telefonálásnál megszokottakhoz. Ugyanúgy léteznek körzetszámok, amelyek a felhasználók jól elkülöníthető csoportjait azonosítják. A hazai felsőoktatási és akadémiai szférában használt videokonferencia berendezések hívószámát ide kattintva megtekintheti.

Példák
A. Amennyiben az Ön hívószáma 00361001234 (azaz a 100-as "körzetben" van, a 0036 Magyarország nemzetközi hívószámát jelöli) ill. az Ön partnerének a hívószáma 00361004321, akkor Önnek a következő - ekvivalens - lehetőségei vannak a távoli végberendezés felhívására:

 00361004321 061004321 4321 

A hívás módja tehát megegyezik azzal, amikor Ön egy adott körzeten belül létesít telefonhívást.

B. Amennyiben az Ön hívószáma 00361001234 ill. az Ön partnerének a hívószáma 00369004321 (azaz az Ön partnere egy másik körzetben van), akkor Önnek a következő - ekvivalens - lehetőségei vannak a távoli végberendezés felhívására:

 00369004321 069004321 

C. Nemzetközi hívás esetén a teljes hosszúságú nemzetközi hívószámot meg kell adni. Amennyiben az Ön külföldi partnere Németországban van, akkor a 0049-es nemzetközi országkód használata szükséges:

 00491009101 